钦定古今图书集成/理学汇编/字学典/第160卷 > 遵生八笺 > 《压尺》
## 钦定古今图书集成/理学汇编/字学典/第160卷 > 遵生八笺 > 《压尺》

有玉作尺余，见长二尺、厚六分、阔一寸五分者，人云
“尺璧为宝。”然玉有径二三尺者，一时同见。有二尺长
玉如意，三尺六寸长玉剑，皆奇货也。有玉碾双螭尺，
有以紫檀、乌木为之，上用古做蹲螭玉带，抱月玉、兔
兽为钮者。又见倭人鏒金银压尺，古所未有。尺状如
常，上以金鏒、双桃、银叶为钮，面以金银鏒花，皆绦环“细嵌，工致动色。更有一窍透开，内藏抽斗，中有刀锥
镊刀、指锉刮齿，消息穵耳。剪子收则一条挣开成剪。
此制何起？岂人心思可到？谓之八面埋伏”，尽于斗中
收藏，非倭其孰能之？余以此式令潘铜仿造亦妙，潘
能得其真传故耳。论尺无过此者。有金银石嵌秘阁、
界尺、图匣、文具等物，终是不雅。有竹嵌尺。傍四转。内
以黄杨乌木、紫檀、象牙。挽嵌如意。形制虽工。久则必
败。